RESOLUCIÓN do 8 de febreiro de 2006 pola que se convoca un curso sobre o novo Regulamento de recadación.
ESCOLA GALEGA DE ADMINISTRACIÓN PÚBLICA — III. OUTRAS DISPOSICIÓNS — 16/02/2006

Dentro do plan de actividades da EGAP para o 2006, e conforme coas funcións atribuídas pola Lei 4/1987, do 27 de maio, de creación da escola, e pola Lei 10/1989, do 10 de xullo, de modificación da anterior, convócase un curso sobre o novo Regulamento de recadación, que deberá desenvolverse conforme as seguintes bases:
Primeira.-Obxectivos.
Análise dos procedementos de xestión da tesouraría e recadación local.
Segunda.-Destinatarios.
Funcionarios de Administración local con habilitación de carácter nacional e persoal que preste servizos nas áreas económicas de intervención, especialmente, de recadación das entidades locais.
Terceira.-Desenvolvemento.
3.1. Duración: 24 horas cada edición.
3.2. Lugares e datas de realización:
Santiago de Compostela: 13, 14, 15, 16, 20, 21, 22 e 23 de marzo de 2006.
A Coruña: 20, 21, 22, 23, 27, 28, 29 e 30 de marzo de 2006.
Lugo: 27, 28, 29, 30 de marzo, 3, 4, 5 e 6 de abril de 2006.
Ourense: 3, 4, 5, 6, 17, 18, 19 e 20 de abril de 2006.
Pontevedra: 10, 11, 17, 18, 19, 24, 25 e 26 de abril de 2006.
3.3. Horarios: das 17.00 ás 20.00 horas.
3.4. Prazas: 30 por edición.
Cuarta.-Solicitudes.
O persoal que desexe participar no curso programado deberá solicitalo coa presentación da instancia que segundo modelo oficial figura como anexo I desta resolución e cubrila en todas as súas epígrafes, na que se farán constar, en todo caso, os seguintes datos:
Descrición do posto de traballo que desempeña na actualidade, acompañando á solicitude a certificación, que figura como anexo II desta resolución, na que conste o tipo de traballo que realiza e a súa relación co contido do curso.
Conformidade da entidade na que presta servizos. Cando solicite máis dun interesado da mesma corporación, deberase especificar a orde de preferencia.
A falsidade ou ocultación de datos esenciais para a selección dos aspirantes dará lugar á exclusión automática do curso solicitado.
As solicitudes irán dirixidas ao director da EGAP e presentaranse no rexistro da Escola Galega de Administración Pública, rúa Madrid, 2-4, 15707 Santiago de Compostela, ou tramitaranse por calquera das outras formas previstas no artigo 38.4º da Lei 30/1992, do 26 de novembro, de réxime xurídico das administracións públicas e do procedemento administrativo común. Admitiranse tamén inscricións por telefax: 981 54 63 30, sen prexuízo da necesidade de remisión da solicitude orixinal por correo ordinario.
O prazo de presentación de solicitudes rematará o día 27 de febreiro de 2006.
Seguidamente, efectuarase a selección dos participantes e esta notificaráselles directamente aos admitidos e publicarase na páxina web: egap.xunta.es
Quinta.-Selección.
Os criterios de selección suxeitaranse ás directrices sinaladas na Resolución do 11 de febreiro de 2004, pola que se fan públicos os criterios de participación nas actividades da EGAP (DOG nº 34, do 18 de febreiro).
Sexta.-Modificacións.
A EGAP resérvase a facultade de interpretar e de resolver as incidencias que puidesen xurdir no desenvolvemento do curso, así como a de anulalo se o escaso número de solicitudes non xustificase a súa realización.
Sétima.-Certificado de asistencia.
Outorgaráselles certificado de asistencia aos alumnos que participen con regularidade no curso e é obrigatoria a asistencia a todas as sesións. Toda inasistencia deberá ser xustificada convenientemente, sen que poida exceder en ningún caso do 15% das horas lectivas programadas.
Unha inasistencia superior ao 15% das horas lectivas programadas, aínda que sexa xustificada, impedirá a expedición do correspondente certificado.
Oitava.-Valoración.
Para os efectos do establecido na resolución do INAP do 26 de outubro de 1994, BOE nº 267, do
8 de abril, e corrección, BOE nº 311, do 29 de decembro, pola que se establecen os criterios de recoñecemento e valoración dos cursos de Administración local en cumprimento do establecido na orde do Ministerio para as Administracións Públicas do 10 de agosto de 1994, ao presente curso outorgaráselle unha puntuación de 0,20 puntos.
Novena.-Contido.
A recadación das corporacións locais a partir da entrada en vigor da Lei 58/2003, xeral tributaria. Disposicións xerais sobre a xestión recadatoria. Ingresos e entidades colaboradoras. Período voluntario de cobranza. Débedas de vencemento periódico e notificación colectiva. O pagamento. Medios e formas de pagamento. Aprazamentos e fraccionamentos. Outras formas de extinción das débedas. Procedemento de prema (I). Desenvolvemento do procedemento. Execución de garantías. Procedemento de prema (II). Normas sobre embargos. Procedemento de alleación de bens embargados. Remate do procedemento de prema. Procedemento fronte a responsables e sucesores. Derivacións de responsabilidade. Terzarías. Supostos especiais. Procedemento de recadación das multas de tráfico e outros. Aspectos orzamentarios, contables e de fiscalización da recadación das corporacións locais.
Santiago de Compostela, 8 de febreiro de 2006.
Antonio Izquierdo Escribano
Director da Escola Galega de
Administración Pública
ANEXO II
D..., xefe de Persoal do Concello ou entidade local...
CERTIFICO:
Que Don/Dona..., no desempeño do seu posto de traballo de..., realiza tarefas directamente relacionadas co contido do curso...
..., ... de... de 2006.
Asdo.:...